"அப்படிண்ணா?" கோபாலய்யங்காருடைய ஏமாற்றம் சிறிது கோபமாக மாறியது. "என் பேரில் பிரியமில்லை போலிருக்கிறது!" என்றார். "என்ன சா... என்னாங்க அப்புடிச் சொல்லுறிய? உங்க மேலே புரியமில்லாமலா?" என்று சிரித்தாள் மீனாள். "வந்து இவ்வளவு நேரமாக ஒரு முத்தமாவது நீயாகத் தரவில்லையே?" "எங்க ஜாதியிலே அது ஒண்ணும் கெடையாது இப்போ?" என்றாள். கோபாலய்யங்காருக்குச் சுறுக்கென்று தைத்தது. நல்ல காலமாக சுப்புவைய்யர் காப்பியைக் கொண்டு வந்து கொடுக்க உள்ளே நுழைந்தார். கோபம் அவர் மேல் பாய்ந்தது. "தடியா! காப்பியை வைத்துவிட்டுப் போ!" என்று இரைந்தார்.